CELEX: 62020TN0663
Language: fi
Date: 2020-10-30 00:00:00
Title: Asia T-663/20: Kanne 30.10.2020 – One Voice v. ECHA

11.1.2021   
            
            
               FI
            
            
               Euroopan unionin virallinen lehti
            
            
               C 9/28
            
         
      Kanne 30.10.2020 – One Voice v. ECHA
      (Asia T-663/20)
      (2021/C 9/41)
      Oikeudenkäyntikieli: ranska
      
         Asianosaiset
      
      
         Kantaja: One Voice (Strasbourg, Ranska) (edustaja: asianajaja A. Ghersi)
      
         Vastaaja: Euroopan kemikaalivirasto (ECHA)
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  toteaa, että Euroopan kemikaaliviraston valituslautakunta teki arviointivirheen kosmetiikka-asetuksen ja REACH-asetuksen välisen suhteen osalta,
               
            
                  —
               
               
                  toteaa, että ECHA:n valituslautakunta rikkoi REACH-asetuksen säännöksiä,
                  ja tämän seurauksena
               
            
                  —
               
               
                  kumoaa ECHA:n valituslautakunnan 18.8.2020 tekemän päätöksen nro A-009-2018 ja
               
            
                  —
               
               
                  velvoittaa vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste, joka perustuu arviointivirheeseen kosmetiikka-asetuksen (1) ja REACH-asetuksen (2) välisen suhteen osalta. Kantajan mukaan valituslautakunta arvioi virheellisesti kosmetiikka-asetuksen 18 artiklaa soveltaessaan REACH-asetusta ja loukkasi kosmetiikka-asetuksella tavoiteltua eläinkokeita koskevaa tavoitetta. Kantaja arvioi lopuksi, ettei ECHA:lla ole toimivaltaa antaa sitovaa tulkintaa kosmetiikka-asetuksen ja REACH-asetuksen välisen suhteen osalta.
               
            
                  2)
               
               
                  Toinen kanneperuste, jonka mukaan REACH-asetuksen säännöksiä on rikottu. Kantaja väittää tältä osin erityisesti, että REACH-asetuksessa asetetaan eläinkokeiden kieltoperiaate paitsi, jos mitään muuta ratkaisua ei ole. Valituslautakunta ei kuitenkaan todennut tällaista poikkeusta riidanalaisessa päätöksessä.
               
            
         (1)  Kosmeettisista valmisteista 30.11.2009 annettu Euroopan parlamentin ja neuvoston asetus (EY) N:o 1223/2009 (EUVL 2009, L 342, s. 59).
      
         (2)  Kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta 18.12.2006 annettu Euroopan parlamentin ja neuvoston asetus (EY) N:o 1907/2006 (EUVL 2006, L 396, s. 1 ja oikaisu EUVL 2007, L 136, s. 3).